《涌金门城望五首》
元代·方回

左看城阙右看湖，辗翠蹄红路欲芜。
君子颇闻梁上有，丽人何至水边无。
他时公论谁良史，往日虚名几腐儒。
地下西施应冷笑，不缘红粉解亡吴。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。